2012 թվականին սողանքի զանգվածային շարժի պատճառով մշակովի այգիները սահել ու ծածկել էին պետական նշանակության Քարահունջի ավտոճանապարհը: Կառավարությունը նպատակահարմար գտավ նորը կառուցել, որը, մասնագետի խոսքով, կրկին վտանգված է՝ սողանքի ուղղությամբ դեպի ներքեւ իր տեղակայության պատճառով: «Խորհրդային տարիներին ճապոնացի եւ կորեացի մասնագետներ, ապա 2004-ին՝ հայ երկրաբաններ եկան տեղանքում հետազոտություններ կատարելու, սակայն այդպես էլ որեւէ կանխարգելիչ միջոցառումներ չեղան»,- նշեց Ծովինար Սարգսյանը՝ հավելելով, որ Քարահունջի պես փոքր համայնքի 20-25 հեկտար հողատարածք մնում է անանցանելի եւ անմշակ, ինչը մեծ վնաս է: